
Δελτίο Τύπου
Ημερίδα του Τμήματος Περιβάλλοντος σχετικά με τη Διαχείριση των Αστικών Στερεών Αποβλήτων  και  Λυμάτων

Ο Φοιτητικός Σύλλογος του Τμήματος Περιβάλλοντος «Μιχάλης Μυρογιάννης» διοργανώνει ημερίδα με θέμα τη «Διαχείριση των Αστικών Στερεών Αποβλήτων και Λυμάτων» την Πέμπτη 27 Οκτωβρίου και ώρα 19:00 στην Αίθουσα Β’ του κτιρίου Ξενία (Τμήμα Περιβάλλοντος, Λόφος Πανεπιστημίου). 
Θα πραγματοποιηθούν ομιλίες από τον: 
· κ. Μανώλη Γραφάκο, Γενικό Γραμματέα Συντονισμού Διαχείρισης Αποβλήτων (Υπουργείο Περιβάλλοντος και Ενέργειας)
· κ. Νάσο Στασινάκη, Αναπληρωτή Καθηγητή Περιβαλλοντικής Μηχανικής (Τμήμα Περιβάλλοντος, Πανεπιστήμιο Αιγαίου)
Στη συζήτηση συμμετέχει ο Αναπληρωτής Καθηγητής του Τμήματος Περιβάλλοντος κ.κ. Δημήτρης Λέκκας και οι Επίκουροι Καθηγητές Μιχάλης Φουντουλάκης και Στέργιος Βακάλης.

Η συζήτηση είναι ανοικτή σε όλα τα μέλη της πανεπιστημιακής κοινότητας καθώς και στο ευρύ κοινό. 

